شەفەق نیوز/ مەسرور بارزانی سەرۆک حکومەت هەرێم
کوردستان، ئمڕوو سێشەممە، چەویکەفتە جیمس کلیڤری وەزیر دەوڵەت بریتانیا ئەرا باوەتەیل
خوەرهەڵات ناوڕاس وباکوور ئەفریقا، و جیمس هیبی وەزیر هێزە چەکدارەگان بریتانیا،
وستیڤن هیکی باڵوێز بریتانیا لە عراق.
بەیاننامەی حکومەت هەرێم وت: لە کۆبونەوەگە
باس لە شیوەیل بتەوکردن پەیوەندیەگان لەناوبەین هەرێم کوردستان و بریتانیا کریا.
وشاندە بریتانیەگە ئاماژە کرد ک بریتانیەگان
وە گشت رێزیگ نووڕنە قوربانیکردنەگان هێزەیل پێشمەرگە و نواگردن تیرۆر، و هەمیش
شاندەگە نیشان ئامادەبوون بریتانیا دا ئەرا پاڵپشتیکردن ئاسۆیل هاوکاری وەگەرد هەرێم
لە گشت چینەگان، وەتایبەت لە چین بازرگانی و زیایکردن بەرهەمهاوردن لە هەرێم
کوردستان.
سەرۆک حکومەت سوپاس خوەی ئەرا بریتانیا ئاڕاستە کرد و ئەرا
دەورەگەی لە  دەسمیەت هەرێم کوردستان، وهەمیش
رووشنایی خستە بان پەیوەندیەگان لەناوبەین هەرێم کوردستان و حکومەت فیدڕاڵی، و
دووپاتکرد ک حکومەت هەرێم کوردستان گشت پابەندیە دەستووریەگانی جیوەجی کردگە ئەرا رەسین
وە رێککەفتنیگ لە بنەمای دەستور، ئەراوە بایەدە ئەویش پابەندیەگانی وەرانوەر مافەیل
و شایستە داراییەگان هەرێم کوردستان جیوەجی بکەێد.
